OpenLLM-France/wikimedia huggingface dataset:
# SwissLeaks

SwissLeaks edo Swiss Leaks , ustez HSBC multinazional britainiarrak Suitzako subsidiarioa den HSBC Private Banken bidez emandako baimen eta ezagutzarekin operatutako zerga ihes erraldoi baten kazetaritza ikerketa baten izena da.
Ikerketa 2015eko otsailean argitaratu zuen Ikerketa Kazetarien Nazioarteko Partzuergoak (ICIJ) Suitzako banku-kontuei buruzko bere webgunean, Swiss Leaks: Murky Cash Sheltered by Bank Secrecy izenburuarekin. Ikerketa 130 kazetarik baino gehiagok egin zuten Parisen, Washingtonen, Genevan eta beste 46 herrialdetan.
Ikertzaileen arabera, 100.000 bezero baino gehiagok eta 20.000 offshore konpainia inguruk 2006ko azarotik 2007ko martxora bitartean 180,6 mila milioi euro mantendu zituen HSBCko Genevako egoitzan. Datuak HSBC Private Bankeko langile ohi batek, Hervé Falciani software ingeniariak, 2008ko amaieran Frantziako agintariei entregatu zizkien. Hortik Falciani zerrenda ospetsua agertu zen. Ezagutzera emandako informazioa "Suitzako bankuen historiako filtraziorik handiena" dela esan dute.

## Erreferentziak

* 1 2 «« SwissLeaks » : the backstory of a worldwide investigation» Le Monde 2015/02/08.
* ↑ International Consortium of Investigative Journalists. Swiss Leaks: Murky Cash Sheltered by Bank Secrecy. .
* ↑ 60 Minutes. (2015-2-8). The Swiss Leaks. CBS.

## Kanpo estekak

* Datuak: Q19058883
# Teniente Esteban Martínez

Teniente Esteban Martínez Paraguaiko udalerri bat da, Hayes presidentea departamenduan kokatua. 2017ko estimazioen arabera 3340 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q6141584
* Multimedia: Teniente Esteban Martínez / Q6141584
# Tenia

Tenia (Taenia) ziklofilidoen ordenako zenbait bizkarroi zestodoren izena da. Oro har, gizakiaren eta etxeko animalien digestio aparatuan bizi dira, baina arrainen barruan ere izaten dira. Gorputza xingola itxurakoa dute, eraztun formako segmentuez eratua. Neurriz alde handia izan dezakete; badira 1 mm luzekoak eta 15 m luzekoak. Mota batzuk hermafroditak dira eta segmentu bakoitzean dituzte sexu arra eta emea.
Gizakia infektatzen dutenean teniasi izeneko gaitza eragiten dute.

## Espezieak

* Taenia crassiceps
* Taenia pisiformis
* Behi-tenia edo tenia kakogabea (Taenia saginata)
* Zizare-nagusi edo txerri-tenia (Taenia solium)
* Taenia taeniaeformis

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310997
* Multimedia: Taenia / Q310997
* Espezieak: Taenia
# Teniasi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Teniasia Taenia generoko zestodoek eragiten duten bizkarroi-gaixotasuna da. Gaitza sortzen duten espezie nagusiak Taenia solium (txerrien tenia) eta Taenia saginata (behien tenia) dira.
Gizakiak bizkarroi horiekin infektatzen da zizarearen larbak dituen okela jaterakoan (txerri edo behien okela). Larbak heste meharrera iritsi eta bertan finkatu eta heltzen dira, tenia heldua agertuz. Kutsatutako gizakiek zestodoaren arrautzak gorozkiekin askatzen dituzte. Arrautza horiek txerriek edo behiek irensten dituzte kutsatutako bazka edo urak hartzerakoan, teniaren bizi-zikloa osatuz.
Okela gutxi eginda jateko ohitura duten herrialdeetan teniasiaren eragite-tasak handiak dira (Hego Amerikan, adibidez). Euskal Herrian, aldiz, gaixotasuna arraroa da.
Teniasi gehienak asintomatikoak dira. Infekzioak ez du hanturazko erantzuna sortzen, eta nahiko isila da. Horregatik, haien heste meharrean tenia handiak (batzuek 10 metroko luzera dute) dauzkaten gizabanakoek gehienetan ez dute susmatzen infektatuta daudenik. Sintomak daudenean, hauek dira ohikoenak: tripako mina, pisuaren galera, beherakoak eta jangura falta.
Gaitza gaixoaren gorozkiak aztertzean diagnostikatzen da: behaketa mikroskopikoan zestodoaren arrautzak antzematen dira. Odol-analisian eosinofilia -eosinofiloen kopuru handiak- ere hauteman daiteke.
Niklosamida eta prazikuantela dira gaitzari aurre egiteko eta teniak hiltzeko erabiltzen diren botikak.
Teniasi mota bat -zistizerkosia- larriagoa izan daiteke. Teniasi honetan infekzioa giza-gorozkien kutsaduraren bidez harrapatzen da, okela kutsatua jan ordez. Larbak ehunetan kokatzen dira, eta organo batzuk ere (gibela, giltzurrunak, burmuina...) kaltetu ditzakete

## Erreferentziak

* ↑ Ingraham, J.; Ingraham, C.. Introducción a la microbiología. II Reverté, 575 or..
* 1 2 Basaran, Miren; Umaran, Adelaida. Mikrobiologia medikoa. EHU, 367-370 or..
* ↑ Centers for Disease Control and Prevention. Cysticercosis. .

## Kanpo-estekak

* Datuak: Q1475667
* Multimedia: Taeniases / Q1475667
# Tengoku to jigoku

Zerua eta Infernua (japonieraz: 天国と地獄, Tengoku to jigoku) 1963ko Akira Kurosawa japoniar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Gondok, etxera iristean, familiari jakinaraziko dio lan egiten duen enpresa erosi nahi duela; baina gau horretan bertan telefono dei bat jasoko du. Norbaitek bere semea bahitu duela dio eta diru-kopuru handi bat eskatzen du.

## Aktoreak

* Toshiro Mifune: Kingo Gondo (japonieraz: 権藤 金吾, Gondo Kingo)
* Tatsuya Nakadai: Tokura detektibea (japonieraz: 戸倉)
* Kyōko Kagawa: Reiko Gondo (japonieraz: 権藤伶子, Gondo Reiko)
* Tatsuya Mihashi as Kawanishi (japonieraz: 河西)
* Yutaka Sada as Aoki (japonieraz: 青木)
* Kenjiro Ishiyama as 'Bos'n' Taguchi detentibea (japonieraz: 田口)
* Isao Kimura: Detective Arai (japonieraz: 荒井)
* Takeshi Katō: Nakao detektibea (japonieraz: 中尾)
* Tsutomu Yamazaki: Ginjirô Takeuchi (japonieraz: 竹内 銀次郎, Takeuchi Ginjiro)
* Takashi Shimura: polizia
* Minoru Chiaki: kazetaria

## Erreferentziak

* ↑ www.sansebastianfestival.com

## Kanpo estekak

* Datuak: Q244878
* Multimedia: High and Low (film) / Q244878
# Tengrela (aintzira)

Tengrela aintzira (frantsesez: Lac de Tingrela) Burkina Fason dagoen aintzira txiki bat da. Herrialdearen hego-mendebaldeko Banfora hiritik hurbil dago. Hipopotamoak ikusteko toki aproposa delako ezagutzen da.
2009an Ramsarko Hitzarmenean sartu zuten.

## Geografia

Aintzirak 2 kilometroko luzera eta 1'5 kilometroko zabalera du.

## Fauna

Bertan hipopotamo "sakratuak" bizi dira. Ez dute gizakia erasotzeko joerarik azaltzen. Haiek ikusteko ordurik onena egunsentian eta ilunabarrean izaten da. Tengrela aintziran ez da krokodilorik ageri.

## Erreferentziak

* 1 2 (Ingelesez) Hughes, R. H.. (1992). A Directory of African Wetlands. IUCN ISBN 978-2-88032-949-5. (Noiz kontsultatua: 2024-07-19).
* ↑ «Lac de Tingrela | Ramsar Sites Information Service» rsis.ramsar.org (Noiz kontsultatua: 2024-07-19).
* ↑ (Ingelesez) Katie. (2015-01-20). «Hippo Spotting at Sunrise on Lake Tengrela» Katie Aune (Noiz kontsultatua: 2024-07-19).

## Kanpo estekak

* Datuak: Q1253262
* Multimedia: Lake Tengrela / Q1253262
# Tengu

Tengu (japonieraz: 天狗, teŋgɯ ahoskatua; euskaraz: «zerutar txakur») Japoniako erlijio folkloreko izaki mota bat da. Kami (Jainko sintoista) edo yōkai (naturaz gaindiko izaki) motatzat hartzen dute. Nahiz txinatar txakur-deabru (tiangou) baten izena izan, tenguen jatorrizko forma hegazti harrapari batena zen, giza eta hegazti ezaugarriekin irudikatzen zirenak. Tenguen irudikapen zaharrenetan mokoa zuten, gero sudur oso luze bihurtu zena eta, gaur egun, herri-iruditerian tengen ezaugarri adierazgarria dena.
Budismoak gerraren deabru aztoratzaile eta heraldotzat irudikatzen zituen tengu. Bere irudia pixkanaka leunduz joan zen, eta mendi eta basoen espiritu babesle, baina baita arriskutsu, bihurtu zen. Tengu horiek shugendō izeneko praktika aszetikoarekin lotu izan dira, eta normalean beren jarraitzaileen (yamabushi) janzkera adierazgarriekin irudikatzen dira.

## Erreferentziak

* ↑ Moriarty p. 109. Japanese language blog post on tengu and Sarutahiko.

## Kanpo estekak

* Datuak: Q742360
* Multimedia: Tengu / Q742360
# Teniente Primero Manuel Irala Fernández

Teniente Primero Manuel Irala Fernández Paraguaiko udalerri bat da, Hayes presidentea departamenduan kokatua. 2017ko estimazioen arabera 25891 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q6141593
# Tengo que marchar

Tengo que marchar (euskaraz: «Joan behar dut») Triana taldearen azken albuma izan zen, Jesús de la Rosaren ahotsarekin abeslaria hil ondoren. Lana 1986an plazaratu zen eta, nolabait, hildako taldekideari omenaldi gisa izan zen. Geroago Jesús de la Rosa. Canciones inéditas eta Rock de la calle Feria izenburuekin berrargitaratu zen.

## Erabilitako teknika

Albumena Jesús de la Rosak 70. hamarkadan grabatu zituen ahots-pistak jaso ziren; horregatik ahotsa ez da beste grabazioetan bezain garbia. Ahots horiei estudioko instrumentazioa gehitu zitzaien, batez ere Eduardo Rodríguez Rodway eta Juan José Palacios "Tele"ren eskutik. Muntaia 1985ean egin zen, Kiros estudioan. Caimán Records diskoetxeak plazaratu zuen. Arazo legalak sortu ziren eta saldu aurretik ia edizio osoa jaso zen.

## Abestiak
### A aldea

* "Rock de la calle Feria".
* "Pájaro de alas blancas".
* "Una esquina cualquiera".
* "Jueves por la mañana".

### B aldea

* "Una noche clara".
* "From the Other Side".
* "Ser feliz".
* "Tengo que marchar".

## Musikariak

* Jesús de la Rosa Luque - ahotsa.
* Eduardo Rodríguez Rodway - gitarra espainiarra.
* Juan José Palacios Tele - perkusioa.
* Foky - baxu elektrikoa.
* "Manglis" - gitarra elektrikoa.
* David Watterstone - armonika.
* Manuel Marinelli - teklatuak.

## Erreferentziak

* ↑ http://triana.pbworks.com/w/page/22462612/Tengo%20que%20marchar

## Kanpo estekak

* (Gaztelaniaz):Albuma Discogs webgunean.
* (Gaztelaniaz):"Tengo que marchar" abestia Youtuben.
* Datuak: Q16638664
# Tengrismo

Tengrismoa antzinako mongoliar eta turkiar herrietako erlijio etniko tradizionala da, Eurasiar estepan jaio zena. Inbaditzen, aliatzen edo nahasten ziren gizarte sedentarioetako erlijioetara bihurtu aurretik (beraz, xamanismo, animismo eta budismoko elementuak ditu) herri hauen erlijioa izan zen. Iraganeko zibilizazio euroasiarraren garapenaren nukleo erlijiosotzat hartzen dute.
Erlijio hau, nagusiki, Tengri izeneko Jainko-Zeruarenganako sinesmenean oinarritzen da. Erlijio sakabanatu honetan ez dago apaizik, ez elizgizonik, eta ez dago sinesmena beste pertsona edo herri batzuetara zabaltzeko asmorik ere. Era berean, erlijio horretan ez dago hutsaren edo ez-izatearen kontzeptua munduaren ezaugarri ontologiko gisa. Bertan, Zeruak mundua sortu zuen, betiereko lau elementutan- lurra, ura, sua eta airea- oinarrituta. Inguruko ingurunearekiko harmoniari eusten dio, eta, beraz, azkenean Lurraren baliabideak, ura bereziki (beharbada, Erdialdeko Asiako estepetan oso urria delako), sakratutzat jotzen dituzte.
Asiako zenbait tokitan oraindik tengrismoaren jarraitzaileak daudela uste den arren, ezin izan da horien kopurua zehatz-mehatz kalkulatu.

## Erreferentziak

* ↑ (Alemanez) Heissig, Walther. (1992). Fragen der mongolischen Heldendichtung: Vorträge des 6. Epensymposiums des Sonderforschungsbereichs 12, Bonn 1988. Otto Harrassowitz Verlag ISBN 978-3-447-03231-5..
* ↑ Fedorova, L. V.. Eurazianism: striving for the oldest or a new religiosity of universal ideas. Yakursk.
* ↑ (Ingelesez) Saunders, Robert A.; Strukov, Vlad. (2010). Historical Dictionary of the Russian Federation. Lanham, MD: Scarecrow Press, 412–13 or. ISBN 978-0-81085475-8..

## Kanpo estekak

* Datuak: Q837605
* Multimedia: Tengrism / Q837605
# Talty (Texas)

Talty Texasko herri bat da. Kaufman konderrian kokatua dago. 2010ean 1.535 biztanle zituen, 7,07 kilometro koadrotan banatuta.

## Ikus, gainera

* Kaufman konderria

## Kanpo estekak

* Datuak: Q981975
# Talsarn (Ceredigion)

Talsarn, Galesko herrixka bat da, Ceredigion konderrian. Cardiff hiriburutik 103 kilometro ipar-mendebaldera dago.
1941-1943 artean Dylan Thomas galestar olerkaria udalerri honetan dagoen Plas Gelli izeneko etxean bizi izan zen.

## Kanpo estekak

* Datuak: Q15987581
# Talsi Barrutia

Talsi Barrutia Letoniako 26 barrutietako bat da. Hiri nagusia Talsi da.

## Kanpo estekak

* Datuak: Q843562
# Talsi udalerria

Talsi udalerria (letonieraz: Talsu novads) Letoniako udalerri bat da. 1763 km²ko azalera du eta 2018ko datuen arabera 28071 biztanle zituen. Udalerriko hiriburua Talsi da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q97232890
* Multimedia: Talsi Municipality / Q97232890
# Talt aintzira

Talt aintzira (ingelesez Lough Talt eta irlanderaz Loch Tailtu) Irlandako mendebaldean dagoen aintzira bat da, Sligoko konderrian hain zuzen ere. Glaziar baten ondoren sorturiko aintzira da eta 150 metro inguruko garaieran kokaturik dago, Ox mendien magalean.
Inguruan daukan herririk handiena Tubbercurry da.
6'5 kilometrotako ibilbidea dauka inguruan eta Sligoko bidea ere bertatik pasatzen da.

## Ikus, gainera

* Irlandako aintziren zerrenda

## Kanpo estekak

* Datuak: Q4244931
* Multimedia: Lough Talt / Q4244931
# Taltal

Taltal Txileko iparraldeko komuna eta portu-hiri bat da, Antofagasta eskualdeko Antofagasta probintzian kokatuta. 2002ko erroldan, 111.000 biztanle zituen.

## Kanpo estekak

* (Gaztelaniaz) Taltaleko udalaren webgunea.
* Datuak: Q188049
* Multimedia: Taltal / Q188049
# Talskiddy

Talskiddy, kornubieraz: Talskeusi, Ingalaterrako Kornualles konderriko baserri giroko herri txiki bat da.

## Kanpo estekak

* Datuak: Q7680330
* Multimedia: Talskiddy / Q7680330
# Talveila

Talveila Soriako probintziako udalerria da. Soriatik 50 kilometrora dago. 2008ko erroldaren arabera 167 biztanle zituen 52,97 km²-ko azaleran.

## Kanpo estekak

* Datuak: Q832173
* Multimedia: Talveila / Q832173
# SunTrust Plaza

SunTrust Plaza, Ameriketako Estatu Batuetako Atlanta hirian dagoen bulego etxe orratz bat da. Guztira 265 metro eta 60 solairu dauzka eta 1992an amaitu zuten eraikitzen.
John Portman & Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1706824
* Multimedia: SunTrust Plaza (Atlanta, Georgia) / Q1706824
# Sun (Louisiana)

Sun Louisianaeko herri bat da. St. Tammany parrokian kokatua dago. 2010ean 470 biztanle zituen, 11,01 kilometro koadrotan banatuta.

## Ikus, gainera

* St. Tammany parrokia

## Kanpo estekak

* Datuak: Q3239846
* Multimedia: Sun, Louisiana / Q3239846
# Sun City (Kansas)

Sun City Kansasko hiri bat da. Barber konderrian kokatua dago. 2010ean 53 biztanle zituen, 0,37 kilometro koadrotan banatuta.

## Ikus, gainera

* Barber konderria

## Kanpo estekak

* Datuak: Q2132017
# Sun Lakes (Arizona)

Sun Lakes Ameriketako Estatu Batuetako erroldak esleitutako leku bat da. Maricopa konderrian dago, Arizona estatuan. 14.868 biztanle ditu, 13,896531 kilometro koadroko azaleran banatuta.

## Ikus, gainera

* Maricopa konderria

## Kanpo estekak

* Datuak: Q613472
# Sun

sun bat (寸) luzeera unitate bat da Japonian.
Sun bat shaku baten hamarrena da eta 1/33 metro balio du, hau da, 3,03 zentimetro. Sun bat hamar partetan zatitzen bada, horietako bakoitza bu bat da.

## Kanpo estekak

* Datuak: Q876237
* Multimedia: Cun (unit) / Q876237
# Sun Jiajun (igerilaria)

Sun Jiajun (txinera sinplifikatuz: 孙佳俊, Yichang, 2000ko abuztuaren 1a) igerilari txinatarra da. 2024ko Parisko Olinpiar Jokoetan urrezko domina lortu zuen 4x100 medley proban. Bular-igeriketan espezialista da eta medleyan ere aritzen da.

## Kirol ibilbidea

2018an hasi zen nazioartean lehiatzen. Buenos Airesen jokatu ziren Gazte mailako Olinpiar Jokoetan 100 metro bularreko proban txapelduna izan zen eta bigarren urrezko domina bat lortu zuen 4x100 m medley mistoan. Horretaz gain zilarrezko bi domina ere eskuratu zituen. Ondoren Tokioko Olinpiar Jokoetan hartu zuen parte baina ez zuen emaitza aipagarririk lortu.
Parisko Olinpiar Jokoetan 4x100 metro medley errelebotan Txinako taldearekin urrezko domina irabazi zuen eta medley mistoan zilarrezkoa.

## Udako Olinpiar Jokoak

Udako Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | 4x100 m medley |
| Munduko Txapelketa (Igerileku luzea) ||||
| Urtea | Lekua | Domina | Proba |
| 2023 | Fukuoka Japonia | 02 ! | 4x100 m medley |
| 2023 | Fukuoka Japonia | 03 ! | 50 m bularra |
| Asiako Jokoak ||||
| Urtea | Lekua | Domina | Proba |
| 2022 | Hangzhou Txina | 01 ! | 4x100 m medley |
| 2022 | Hangzhou Txina | 02 ! | 50 m bularra |
| Gazte mailako Olinpiar Jokoak ||||
| Urtea | Lekua | Domina | Proba |
| 2018 | Buenos Aires Argentina | 01 ! | 100 m bularra |
| 2018 | Buenos Aires Argentina | 01 ! | 4x100 m medley mistoa |
| 2018 | Buenos Aires Argentina | 02 ! | 50 m bularra |
| 2018 | Buenos Aires Argentina | 02 ! | 4x100 m medley |

## Kanpo estekak

* Datuak: Q107722960
* Multimedia: Sun Jiajun / Q107722960
# Sun City (Arizona)

Sun City Ameriketako Estatu Batuetako erroldak esleitutako leku bat da. Maricopa konderrian kokatuta dago, Arizona estatuan. 39.931 biztanle ditu, 37,797702 kilometro koadroko azaleran banatuta.

## Ikus, gainera

* Maricopa konderria

## Kanpo estekak

* Datuak: Q1006586
* Multimedia: Sun City, Arizona / Q1006586
# Sun Hung Kai Centre

Sun Hung Kai Centre (txinera tradizionalez: 新鴻基中心), Txinako Herri Errepublikako Hong Kong hirian dagoen bulego etxe orratz bat da. Guztira 215 metro eta 56 solairu dauzka eta 1981ean amaitu zuten eraikitzen.

## Ikus, gainera

* Txinako eraikinik garaienen zerrenda

## Kanpo estekak

* (Ingelesez) Eraikinari buruzko informazioa.
* Datuak: Q849373
* Multimedia: Sun Hung Kai Centre / Q849373
# Sun City West (Arizona)

Sun City West Ameriketako Estatu Batuetako erroldak esleitutako leku bat da. Maricopa konderrian dago, Arizona estatuan. 25.806 biztanle ditu, 28,159539 kilometro koadroko azaleran banatuta.

## Ikus, gainera

* Maricopa konderria

## Kanpo estekak

* Datuak: Q1024100
* Multimedia: Sun City West, Arizona / Q1024100
# Tamara Clavería

Tamara Clavería (Bilbo, 1984) Gizarte integratzailea, AMUGE Elkarteko kide eta lehendakaria da.

## Biografia

Hamalau urte zituela eskolatik atera zuten gurasoek etxeko ekonomian lagundu zezan, ahizta txikia nagusitzean ikasketak berreskuratu zituen eta Gizarte Integratzaile titulatu zen. Emakume ijitoen hezkuntza defendatzen du eta herri ijitoaren egoera hobetzeko erreminta dela ziurtatzen du. AMUGE - Asociación de Mujeres Gitanas elkarteko kidea da, bertatik arrazakeria salatu egiten du eta feminismo barneratzaileago baten alde egiten du. Bizkaiko SOS Arrazakeriarekin batera ijitoek pairatzen duten diskriminazioa salatu du, eta Unesco Etxea bezalako erakundeekin elkarlanean aritzen da. Durangon antolatutako Euskal Herriko V. Jardunaldi Feministetan parte hartu zuen, eta ondoren 2019ko azaroaren 25ean mugimendu feminista autonomoak ospatutako ekitaldian hitz egitera gonbidatua izan zen.

## Argitalpenak
##### Artikuluak aldizkarietan

* Nola bizi dugu emakume ijitook zaintza? (Pikara Magazine, 2022)
* ¿Cómo vivimos las mujeres gitanas los cuidados? (Pikara Magazine, 2022)
* Las gitanas no podemos ir tranquilas ni de compras (Andra, 2021)

## Erreferentziak

* ↑ (Gaztelaniaz) «101 mujeres gitanas pa’ construir tu feminismo» pikara magazine 2021-04-21 (Noiz kontsultatua: 2022-03-22).
* ↑ (Gaztelaniaz) «Tamara Clavería: «En la formación está el camino para ser libres y elegir nuestro futuro»» El Diario Vasco 2016-03-13 (Noiz kontsultatua: 2022-03-22).
* ↑ (Gaztelaniaz) «Tamara Clavería: "A veces se nos deshumaniza, pero los derechos humanos son también derechos gitanos"» EITB Radio Televisión Pública Vasca 2022-01-25 (Noiz kontsultatua: 2022-03-22).
* ↑ (Gaztelaniaz) «Las gitanas no podemos ir tranquilas ni de compras» naiz: IRITZIA 2021-11-26 (Noiz kontsultatua: 2022-03-22).
* ↑ (Gaztelaniaz) «Del café clandestino al discurso público» pikara magazine 2020-02-19 (Noiz kontsultatua: 2022-03-22).
* ↑ (Gaztelaniaz) «Nola bizi dugu emakume ijitook zaintza?» pikara magazine 2022-03-08 (Noiz kontsultatua: 2022-03-22).
* ↑ (Gaztelaniaz) «¿Cómo vivimos las mujeres gitanas los cuidados?» pikara magazine 2022-03-08 (Noiz kontsultatua: 2022-03-22).
* ↑ «Las gitanas no podemos ir tranquilas ni de compras» andra.eus 2021-12-13 (Noiz kontsultatua: 2022-03-22).

## Kanpo estekak

* Datuak: Q110952030
# Tamar ibaia

Tamar ibaia, kornubieraz: Dowr Tamer eta ingelesez: Dowr Tamar, Ingalaterrako Kornualles eta Devon konderrien artean hedatzen den ibai bat da. 98 kilometro luze ditu, Kornuallesko Morwenstow parrokiako Morwenstow herrian sortu eta Gunnislake herrian Hamoaze estuarioan urak isuri eta itsasoratzen da, Plymouth hiriaren inguruan.
Geografikoki Kornualles eta Devon konderriak banatzeaz gain, kulturalki ere garrantzia handia duen ibaia da, Kornualles zelta jatorri eta izaerako herrialdea eta gainontzeko Ingalaterra anglosaxoiaren arteko muga adierazten baitu.

## Kanpo estekak

* Datuak: Q578127
* Multimedia: River Tamar / Q578127
# Tamara Adrián

Tamara Adrián Hernández (Caracas, Venezuela, 1954ko otsailaren 20a) venezuelar politikari, abokatu eta ekintzaile transexuala da.
Gizon jaioa, Tomás Mariano izenaz, 2002. urtean sexua berresleitzeko ebakuntza jaso zuen Thailandian. Venezuelara itzuli zen eta 2004ko maiatzaren 14an Justizia Auzitegi Goreneko Konstituzio Epaimahaiari eskatu zion bere sexu nortasuna aitor ziezaiola, oraindik ere bere legezko izena Tomás Adrián delako.
Ordutik hona ez du Auzitegiaren erantzunik jaso eta ondorioz, elkarte askok, Giza Eskubide eta Demokraziarako Foroak kasu, justizia-ukapentzat hartzen dute Tamararen auzia.
2015ean chavismoaren aurkako Batasun Demokratikoaren Mahaia delako koalizioak, Herri Borondatea alderdiaren ekimenez, Tamara aurkeztu zuen Venezuelako Asanblea Nazionalerako hautagai Caracasko hautes-barrutitik. Hori dela eta, Venezuelako historiako lehenengo hautagai transgeneroa izan zen.
Tamarak garaipena eskuratu zuen bere hautes-barrutian, 2015eko abenduaren 6ko Parlamenturako hauteskundeetan eta Tomás Guaniparen ordezko diputatu izendatu zuten. Hori dela eta, Venezuelako lehenengo eta Amerika osoko historiaren bigarren kongresukide transgeneroa bihurtu zen. 2016ko urtarrilaren 14an zina hartu zioten Asanblea Nazionalean.
2016an Elia Schneider Tamararen bizitzari buruzko Tamara filma estreinatu zuen.

## Sariak

* 2009: Luis María Olasoren ordena.

## Kanpo loturak

* (Gaztelaniaz) Tamara Adriánen webgunea
* Tamara Adrián Twitterren
* Datuak: Q6138404
* Multimedia: Tamara Adrián / Q6138404
# Tamar Georgiakoa

Tamar Handia (georgieraz: თამარ მეფე, translit.: Tamar Mepe; Mtskheta, 1160 – Agarani gaztelua, Tbilisi, 1213ko urtarrilaren 18a) Georgiako erregina izan zen 1184tik hil zen arte.
1178an bere aita Jurgi III.a Georgiakoak oinordeko eta gobernukide izendatu zuen. Aita hil ondoren, aristokraziaren aurkakotasunarekin topo egin zuen. Elite militar baten laguntzarekin, bere domeinuak zabaldu eta Kaukasian inperio bat sortu zuen, hil eta bi hamarkada igaro arte iraun zuena.
1185etik 1187ra Juri Bogoliubski Rusko printzearekin ezkonduta egon zen. 1191ean David Soslanekin ezkondu zen, printze alaniar batekin. Jurgi IV.a eta Rusudan senar-emazteen semeak izan ziren.
Bagrationi dinastiako kide izan zen eta Georgiako urrezko aroan gobernatu zuen, arrakasta militar, politiko eta kulturalekin. Georgiako herri-kulturaren ikur garrantzitsua da.

## Erreferentziak

* ↑ (Ingelesez) Rapp, Stephen H.. (2003). Corpus scriptorum Christianorum Orientalium. Peeters ISBN 978-2-87723-723-9. (Noiz kontsultatua: 2023-08-06).
* Datuak: Q244007
* Multimedia: Tamar of Georgia / Q244007